b'\n_START_ARTICLE_\nK\xc3\xb6\xc3\xb6\n_START_PARAGRAPH_\nK\xc3\xb6\xc3\xb6 (ruots. k\xc3\xb6, alk. ransk. queue) eli biljardisauva on nimitys, jota k\xc3\xa4ytet\xc3\xa4\xc3\xa4n biljardipeliss\xc3\xa4 k\xc3\xa4ytett\xc3\xa4v\xc3\xa4st\xc3\xa4 mailasta eli kepist\xc3\xa4. K\xc3\xb6\xc3\xb6 on ly\xc3\xb6ntip\xc3\xa4\xc3\xa4t\xc3\xa4 kohden kapeneva keppi, joka tyypillisesti on noin puolentoista metrin pituinen ja 510\xe2\x80\x93600 gramman painoinen. Se on tavallisesti tehty puusta, toisinaan jostain muusta materiaalista kuten grafiitista, grafiitilla vuoratusta puusta tai alumiinista. K\xc3\xb6\xc3\xb6st\xc3\xa4 on kaksi perustyyppi\xc3\xa4, yksiosainen ja kaksiosainen. Kaksiosainen on jaettu keskelt\xc3\xa4 kahteen irrotettavaan osaan, mik\xc3\xa4 helpottaa kuljettamista. Olemassa on my\xc3\xb6s kolmiosaisia breakereita ja jumpereita eli aloitus- ja hyppyly\xc3\xb6nneiss\xc3\xa4 k\xc3\xa4ytett\xc3\xa4vi\xc3\xa4 fenolik\xc3\xa4rkisi\xc3\xa4 keppej\xc3\xa4.'